jkorsvik/nowiki_second_scrape_merged huggingface dataset:
Sonchon

Sonchon (Sŏnch'ŏn kun) er et fylke i provinsen Nord-Pyongan i Nord-Korea.
Fylket grenser til Chonma i nord, Kusong og Kwaksan i øst, Tongrim i vest og i sør mot Vesthavet. Sonchon ble reorganisert i 1952, da deler av fylket ble fradelt for å bli en del av det nye fylket Tongrim.
Terrenget varierer fra sletter til fjell. Fylket inkluderer også flere øyer langs kysten. Høyeste punkt er Kainbong (가인봉, 535 moh), som utgjør kilden til Tongraeelva. Årlig gjennomsnittlig middeltemperatur er 8.5 °C, fra januar -9,2 °C til august med 23,6 °C. Årlig nedbør er i gjennomsnitt 1192 mm. Høyeste fjelltopp på øya Sinmido er Unjongfjellet med 532 moh. 45 prosent av fylket er skogkledd.
Den lokale økonomien er avhengig av landbruket med blant annet husdyrhold, samt fiske og diverse produksjon. Landbruket gir større avlinger av ris, mais, soyabønne og tobakk. Fabrikkene i fylket produserer jernvarer, keramikk og tobakksprodukter.
Området var i sentrum for den første protestantiske misjoneringen i Korea, og over 50 kirker ble bygd. I tillegg fantes 13 buddisttempler i fylket. Både kirker og templer ble ødelagt etter etableringen av Nord-Korea i 1948.


== Administrativ inndeling ==
Fylket er delt inn i en ŭp (småby) 24 ri (landsby).


== Referanser ==


== Eksterne lenker ==
(en) Kart over Pyongan-provinsene Arkivert 6. oktober 2009 hos Wayback Machine.
(ko) Detaljert kart
(ko) North Korean Human Geography
(ja) bilder fra Pyongan-provinsen
Sindo

Sindo (Sindo kun) er et fylke i provinsen Nord-Pyongan i Nord-Korea.
Fylket ligger på flere øyer ved utløpet av Yaluelva, der den største øya er Pidansom. Sindo ble etablert som eget fylke i 1991. Før dette var fylket en del av Ryongchon, bortsett fra en kort periode som eget fylke i 1967. I nord og vest grenser fylket til Kina. I sør ligger Vesthavet og øya Ryongchon.
Mye av fylket er blitt til ved landgjenvinning. Arkipelet som utgjør Sindo har fast tilknytning til fastlandet. Øya Pidansom er Nord-Koreas vestligste punkt, og ble etablert i 1958 ved fyllinger mellom flere av de mindre øyene i området. I tillegg finnes øyene Ssarisom, Kanunsom (가는섬), og Munbakto i fylket.
Viktigste lokale ressurs er produksjonen av takrør, men fiskerier og tradisjonelt landbruk drives også. Takrørene sendes til fabrikker i Sinuiju. Fra havet høstes blant annet østers.
Fylket har ingen jernbaneforbindelse og lite med vei. Det er en bussforbindelse fra Sindo til Pidan havn, og båtforbindelse til Sinuiju og Yongampo.


== Administrativ inndeling ==
Fylket er delt inn i en ŭp (småby), to rodongjagu (arbeiderdistrikt) og en ri (landsby).


== Referanser ==


== Eksterne lenker ==
(en) Kart over Pyongan-provinsene Arkivert 6. oktober 2009 hos Wayback Machine.
(ko) Detaljert kart
(ko) North Korean Human Geography
Sakchu

Sakchu (Sakchu kun) er et fylke i provinsen Nord-Pyongan i Nord-Korea.
Fylket ligger ved Yaluelva på grensa til Kina i nord. I Nord-Korea grenser fylket til Changsong i øst, Chonma og Taegwan i sør og Uiju i vest.
Kangnamfjellene reiser seg i sørvest med Munfjellet (1046 moh) som høyeste topp. Terrenget er forøvrig tilsvarende kupert og bare 13 prosent av fylket er kultivert, mens 80 prosent er skogkledd. Årlig middeltemperatur er 8,1 °C, og varierer fra -10,1 °C i januar til 23,4 °C i august.
Lokal økonomi er avhengig av husdyr, der svinehold er viktigst. Blant landbruksproduktene som dominerer er ris, soyabønner, søtpoteter, gochupepper og frukt. Supung-demningen er en kunstig innsjø for et stort vannkraftverk i Yaluelva.
Pyongbuklinja er eneste jernbanelinje som passerer gjennom fylket, men også Yaluelva benyttes for transport av passasjerer og gods.
Blant utdanningsinstitusjonene i fylket er Supung Industrial College, Sakchu Industrial College og Supung Specialized College of Electricity (수풍전기단과대학).


== Administrativ inndeling ==
Fylket er delt inn i en ŭp (småby), seks rodongjagu (arbeiderdistrikt) og 18 ri (landsby).


== Referanser ==


== Eksterne lenker ==
(en) Kart over Pyongan-provinsene Arkivert 6. oktober 2009 hos Wayback Machine.
(ko) Detaljert kart
(ko) North Korean Human Geography
Pyoktong

Pyoktong (Pyŏktong kun) er et fylke i provinsen Nord-Pyongan i Nord-Korea.
Fylket ligger dalen som blir skapt av Yaluelva på grensa til Kina. Fylket grenser til Tongchang i sør, Changsong i vest og Usi øst. Fylket ble fradelt Usi og Chagang-provinsen og ble et eget fylke beliggende i provinsen Nord-Pyongan etter en reorganisering av det lokale styret i 1952.
Terrenget er bratt og kupert med to store fjellkjender som går gjennom hele fylket; Kangnamfjellene og Pinandokfjellene. Høyeste punkt er Piraebong med sine 1470 moh. Fylket har flere mindre elver, som er viktige for å transportere tømmer, samt vannkraftproduksjon.
Årlig middeltemperatur ligger på 7,1 °C, fra januar på -12,5 °C til august med 23,0 °C. Klimaet er relativt tørt med et årlig regnfall på 992 mm. 7 prosent av terrenget er kultivert, 80 prosent består av skog. Skogsdrift er da også viktigste lokale levevei, foruten landbruksproduksjon av mais, soyabønner, søtpoteter, gochupepper og humle. Av husdyrhold er det sauedrift som dominerer og fylket er landets nest viktigste sauefylke.


== Administrativ inndeling ==
Fylket er delt inn i en ŭp (småby) og 19 ri (landsby).


== Referanser ==


== Eksterne lenker ==
(en) Kart over Pyongan-provinsene Arkivert 6. oktober 2009 hos Wayback Machine.
(ko) Detaljert kart
(ko) North Korean Human Geography
Pihyon

Pihyon (P'ihyŏn kun) er et fylke i provinsen Nord-Pyongan i Nord-Korea.
Fylket grenser til Uiju i nord, Chonma i øst, Yomju og Tongrim i sør og Ryongchon og Sinuiju i vest. Fylket ble etablert som egen administrativ enhet i 1952 med nye reorganiseringer i 1954, 1958, 1961, 1963, 1967 og 1978.
I vest er fylket flatt, mens det blir stadig mer kupert mot øst mot Munsufjellene, med Munsufjellet (문수산, 736 moh) som høyeste topp. Største elv er Samgyochon (삼교천) som er en sideelv til Yaluelva. Årlig middeltemperatur er 8,5 °C, og varierer fra -9,5 °C i januar og 23,6 °C i august. Årlig regnfall ligger på 1065 mm. Skog dekker 57 prosent av fylket og det er furuskogen som dominerer. En tredel av arealet er kultuvert.
Fylket er kjent for sine svin, og fylket er landets tredje viktigste sauefylke. Ut over dette produseres ris, mais, soyabønner og søtpoteter samt at fylket er regionens nest største peanøttprodusent.


== Administrativ inndeling ==
Fylket er delt inn i en ŭp (småby), to rodongjagu (arbeiderdistrikt) og 21 ri (landsby).


== Referanser ==


== Eksterne lenker ==
(en) Kart over Pyongan-provinsene Arkivert 6. oktober 2009 hos Wayback Machine.
(ko) Detaljert kart
(ko) North Korean Human Geography
Pakchon

Pakchon (Pakch'ŏn kun) er et fylke i provinsen Nord-Pyongan i Nord-Korea.
Fylket grenser i nord til Taechon, i øst og sørøst til Nyongbyon og i vest til Unjon. I sør grenser fylket til Chongchonelva ved Anju og Mudok i Sør-Pyonganprovinsen. I 1952 ble fire mindre områder fra Pakchon fradelt og lagt til Unjon.
Pakchon består av kupert terreng, som ligger relativt lavt med høyeste topp som ligger 300 moh. Pakchonsletta brer seg over 100 km² langs Taeryongelva og Chongchonelva. Middeltemperatyren ligger på 8,8 °C, fra -9,6 °C i januar til 23,9 °C i august. Årlig nedbør ligger i gjennomsnitt på 1274 mm hvert år. Halvparten av terrenget er kultivert, mens en tredel består av skog.
Fylket er et senter for risproduksjon i regionen, men bidrar også med avlinger av mais soyabønner, bygg og hvete.
I 1991 ble det avslørt at Nord-Korea hadde bygd et anlegg for atomvåpen i fylket.


== Administrativ inndeling ==
Fylket er delt inn i en ŭp (småby), en rodongjagu (arbeiderdistrikt) og 20 ri (landsby).


== Referanser ==


== Eksterne lenker ==
(en) Kart over Pyongan-provinsene Arkivert 6. oktober 2009 hos Wayback Machine.
(ko) Detaljert kart
(ko) North Korean Human Geography
Kwaksan

Kwaksan (Kwaksan kun) er et fylke i provinsen Nord-Pyongan i Nord-Korea.
Fylket grenser til Vesthavet i sør, Kusong i nord, Chongju i øst og Sonchon i vest.
Fylket huser flere mindre elver, deriblant Tongraeelva, Sasongelva og Sachonelva (사천강). Inkludert innenfor grensene er også 15 mindre øyer langs kysten som tilsammen utgjør 67 km². Årlig middeltemperatur ligger på 9,2 °C, og varierer fra -8,2 °C til 23,7 °C i henholdsvis januar og august. Årlig regnfall utgjør 1380 mm. Skog utgjør litt mindre enn halve fylket, mens en tredel av fylket er dyrket mark, hvorav det meste går med til risproduksjon.
Andre landbruksavlinger er mais, epler og pærer. I tillegg produseres det silkeormer, samt at det drives med kveg og fiske. Fylket ligger ved Pyonguilinja som er landets viktigste jernbaneforbindelse, og knytter sammen Pyongyang og Sinuiju.
I fylket finnes en steinpagode som er fem etasjer høy og dateres fra Goryeoperioden og en steinfestning (Rŭngsan (릉산성)) fra 996 laget etter ordre fra general Seo Hui.


== Administrativ inndeling ==
Fylket er delt inn i en ŭp (småby) og 19 ri (landsby).


== Referanser ==


== Eksterne lenker ==
(en) Kart over Pyongan-provinsene
(ko) Detaljert kart
(ko) North Korean Human Geography
Kujang

Kujang (Kujang kun) er et fylke i provinsen Nord-Pyongan i Nord-Korea.
Fylket ble etablert i 1952 etter en fradeling fra Nyongbyon, og grenser til Nyongbyon i vest Hyangsan og Unsan i nord, Nyongwon i øst og Kaechon og Tokchon i sør.
I øst dominerer Myohyangfjellene med Kalbong (칼봉, 1530 moh) som høyeste punkt. Midt i fylket renner Chongchonelva. Årlig middeltemperatur ligger på 8,4 °C, og varierer fra januar på -10,4 °C og august med 24,2 °C. Gjennomsnittlig regn utgjør 1300 mm. 17 prosent av arealet er dyrket, 74 prosent består av skog.
I tillegg til lokalt landbruk, dominerer gruvedrift samt enkelte fabrikker som blant annet produserer sement og jernbanevogner.


== Administrativ inndeling ==
Fylket er delt inn i en ŭp (småby), fem rodongjagu (arbeiderdistrikt) og 22 ri (landsby).


== Referanser ==


== Eksterne lenker ==
(en) Kart over Pyongan-provinsene
(ko) Detaljert kart
(ko) North Korean Human Geography
Hyangsan

Hyangsan (Hyangsan kun) er et fylke i provinsen Nord-Pyongan i Nord-Korea.
Fylket ble etablert etter en fradeling fra Nyongbyon etter andre verdenskrig. Myohangfjellene ved fylkesgrensa er utviklet til et turistområde med flere severdigheter.
77 prosent av fylket er skogkledd. Viktigste landbruksproduksjon er mais, ris og soyabønner, men det drives også produksjon av epler og pærer.
I fylket finner en International Friendship Exhibition.


== Administrativ inndeling ==
Fylket er delt inn i en ŭp (småby) og 20 ri (landsby).


== Referanser ==


== Eksterne lenker ==
(en) Kart over Pyongan-provinsene
(ko) Detaljert kart
(ko) North Korean Human Geography
Chonma

Chonma (Ch'ŏnma kun) er et fylke i provinsen Nord-Pyongan i Nord-Korea.
Fylket grenser til Kusong og Taegwan i øst, Sonchon og Tongrim i sør, Uiju og Pihyon i vest og Sakchu i nord. Fylket ble etablert i 1952 etter fradelinger fra Kusong og Uiju.
Fylket ligger i dalen som Yaluelva danner mot grensa til Kina.
Klimaet er kontinentalt med varme somre og kalde vintre, og middeltemperaturen ligger på 8,7 °C, og varierer fra -10,7 °C i januar til 22,6 °C i august. Gjennomsnittlig årlig regn utgjør 1260 mm.


== Administrativ inndeling ==
Fylket er delt inn i en ŭp (småby) og 20 ri (landsby).


== Referanser ==


== Eksterne lenker ==
(en) Kart over Pyongan-provinsene
(ko) Detaljert kart
(ko) North Korean Human Geography
Cholsan

Cholsan (Ch'ŏlsan kun) er et fylke i provinsen Nord-Pyongan i Nord-Korea.
Fylket ligger på Cholsanhalvøya, som strekker seg ut i Vesthavet. Fylket grenser til Yomju og Tongrim i nord.
Terrenget er lavt og for det meste under 300 moh, høyeste fjell er Yondaefjellet er 393 moh. Største øy utenfor kysten er Kado med Yondaebong som høyeste fjelltopp, 335 moh. I tillegg finnes 27 andre øyer utenfor kysten, flere av den er ikke befolket.
Fylket har Nord-Pyongans varmeste vintrer der årlig middeltemperatur ligger på 8,9 °C, fra -7,9 °C i januar til 24 °C i august. Årlig nedbør utgjør 900 mm. 46 prosent av arealet er skogkledd, mens 40 prosent er kultivert.
I fylket ligger Sohae rakettskytefelt.


== Administrativ inndeling ==
Fylket er delt inn i en ŭp (småby), to rodongjagu (arbeiderdistrikt) og 25 ri (landsby).


== Referanser ==


== Eksterne lenker ==
(en) Kart over Pyongan-provinsene
(ko) Detaljert kart
(ko) North Korean Human Geography
Changsong

Changsong (Ch'angsŏng kun) er et fylke i provinsen Nord-Pyongan i Nord-Korea.
Fylket grenser til Pyoktong i øst, Tongchang og Taegwan i sør, Sakchu i vest og i nord mot Kina og grenseelva Yaluelva.
Terrenget er fjellrikt og kupert. Høyeste fjell er Piraefjellet, 1470 moh. Middeltemperaturen ligger på 7,3 °C, fra -11,6 °C i januar til 22 °C i august. Årlig nedbør utgjør 1000 mm. 80 prosent av arealet er skogkledd, mens bare 6,1 prosent er kultuvert.
Blant lansbruksproduktene fra fylket er mais, ris, peanøtter, gochupepper, søtpotet og frukt. Fylket er Nord-Pyongan viktigste fylke for sauehold.


== Administrativ inndeling ==
Fylket er delt inn i en ŭp (småby), en rodongjagu (arbeiderdistrikt) og 21 ri (landsby).


== Referanser ==


== Eksterne lenker ==
(en) Kart over Pyongan-provinsene
(ko) Detaljert kart
(ko) North Korean Human Geography
Ryongchon

Ryongchon (Ryongch'ŏn kun) er et fylke i provinsen Nord-Pyongan i Nord-Korea.
Fylket ligger ved munningen av Yaluelva på grensa til Kina. Fylkessenteret er Ryongchŏn-ŭp, vel 20 km fra den kinesiske grensa. Gjennom fylket går Pyonguilinja mellom Beijing og Pyongyang, og den er landets travleste jernbanelinje, som krysser grensa i Sinŭiju i Nord-Korea og Dandong i Kina. Fylket er et senter for kjemisk og metallurgisk industri.
22. april 2004 ble byen Ryongchŏn-ŭp rammet av en jernbaneulykke etter at et tog med eksplosiv last eksploderte ved jernbanestasjonen, med medførende dødsfall og ødeleggelser, bedre kjent som Ryongchonulykka.


== Administrativ inndeling ==
Fylket er delt inn i en ŭp (småby), tre rodongjagu (arbeiderdistrikt) og 19 ri (landsby).


== Referanser ==


== Eksterne lenker ==
(en) Kart over Pyongan-provinsene Arkivert 6. oktober 2009 hos Wayback Machine.
(ko) Detaljert kart
(ko) North Korean Human Geography
(en) Google Earth Arkivert 4. mai 2008 hos Wayback Machine. (blant annet bilder av jernbaneulykka)
Nyongbyon

Nyongbyon eller Yeongbyeon (Nyŏngbyŏn/Yŏngbyŏn kun) er et fylke i provinsen Nord-Pyongan i Nord-Korea.
Atomforskningsanlegget Yongbyon atomforskningssenter, som er en viktig del i Nord-Koreas atom- og rakettprogram er lokalisert til dette fylket.
Nord-Korea har etter en rask og hemmeligholdt byggeprosess i 2010 ferdigstilt et anlegg for anrikelse av uran her. Det kan omfatte så meget som 2000 sentrifuger.


== Administrativ inndeling ==
Fylket er delt inn i en ŭp (småby), en rodongjagu (arbeiderdistrikt) og 26 ri (landsby).


== Referanser ==


== Eksterne lenker ==
(en) Kart over Pyongan-provinsene Arkivert 6. oktober 2009 hos Wayback Machine.
(ko) Detaljert kart
(ko) North Korean Human Geography
(en) Google Earth; Nord-Koreas atomanlegg
Unsan

Unsan kan være henvise til:

Unsan (Nord-Pyongan), fylke i Nord-Pyongan, Nord-Korea.
Unsan (Sør-Pyongan), fylke i Sør-Pyongan, Nord-Korea.
Taedong

Taedong kan være henvise til:

Taedong (elv), elv i Nord-Korea.
Taedong (Sør-Pyongan), fylke i Sør-Pyongan, Nord-Korea.
Hydalsberget

Hydalsberget er et fjell i Hemsedal kommune i Viken. Det har en høyde på 1 775 meter over havet.


== Se også ==
Liste over Norges høyeste fjell


== Referanser ==
Tythøa

Tythøa er et fjell i Oppdal i Trøndelag. Fjellet ligger øst i Dovrefjell-Sunndalsfjella nasjonalpark, og har en høyde på 1 773 meter over havet.


== Se også ==
Liste over Norges høyeste fjell
Liste over fjell i Skandinavia


== Fotnoter ==


== Referanser ==
Allround-VM på skøyter 1981, menn

Allround-VM på skøyter 1981, menn ble arrangert den 14. og 15. februar 1981 på Bislett stadion i Oslo, Norge med 36 deltagere fra 17 nasjoner.
Amund Sjøbrend fra Norge ble verdensmester.


== Medaljevinnere ==

SammenlagtmedaljerDistansemedaljer


== Sammenlagt ==


== Kilder ==
(en) Allround-VM på skøyter 1981 for menn – Resultatoversikt på SpeedSkatingNews.info.


== Eksterne lenker ==
Resultatoversikt på SpeedSkatingStats.com en nl for Allround-VM på skøyter 1981 for menn.
(en) Resultater på www.ISU.html.infostradasports.com sine sider
(en) Medaljer nasjonsvis og resultater på The-Sports.org (ikke komplett, mangler østerrikske W. Jäger som ikke gikk 1 500 meter.)
«World Allround Championships Men 1981 (Men)» (engelsk). Skateresults.com. Arkivert fra originalen 17. september 2009. Besøkt 23. juni 2016. Videoer på YouTubeVM 1981 DEL 1 på YouTube med 1t 28min 1sek
VM 1981 DEL 2 på YouTube med 1t 32min 27sek
VM 1981 DEL 3 på YouTube med 4min 6sek
VM 1981 DEL 4 på YouTube med 1t 12min 54sek
VM 1981 DEL 5 på YouTube med 1t 32min 48sek
VM 1981 DEL 6 på YouTube med 18min 46sek
Raudbekkjekollen

Raudbekkjekollen (også skrevet Raudbekkollen) er et fjell i Sunndal kommune i Møre og Romsdal. Det har en høyde på 1 773 meter over havet. Fjellet ligger i Dovrefjell-Sunndalsfjella nasjonalpark, mellom Grøvudalen i vest og Reppdalen i øst.


== Se også ==
Liste over Norges høyeste fjell


== Referanser ==
Skardalseggi

For fjellet i Lom kommune i Oppland, se Skarddalseggje.Skardalseggi er et fjell i Lærdal kommune i Sogn og Fjordane. Det har en høyde på 1 718 meter over havet. Fjellryggen som Skardalseggi er en del av strekker seg videre sørover, og har ved Skavlevatnet et toppunkt på 1 769 moh.


== Se også ==
Liste over Norges høyeste fjell


== Referanser ==
Monroe Beardsley

Monroe Curtis Beardsley (født 10. desember 1915, død 18. september 1985) var en amerikansk professor i kunst- og litteraturteori. Han var utdannet ved Yale University, og arbeidet hovedsakelig ved Swarthmore College, Pennsylvania og Temple University i Florida.
Beardsleys hovedverk, Aesthetics: Problems in the Philosophy of Criticism (1958), gjorde estetikk til en sentral del av anglo-amerikansk analytisk filosofi. Med denne boken hevdet Beardsley at kunstverket må leses fra et eget estetisk perspektiv for at dets verdi skal kunne fullbyrdes.


== Referanser ==
Sauhøe

Sauhøe (også skrevet Sauhøi) er et fjell i Lom kommune i Innlandet. Det har en høyde på 1 773 meter over havet.


== Se også ==
Liste over Norges høyeste fjell


== Referanser ==
Midtstolhyrna

Midtstolhyrna er et fjell i Stryn kommune i Sogn og Fjordane. Det ligger mellom Glomsdalen i vest, Skjerdingsdalen i øst og Hjelledalen i sør og har en høyde på 1 771 meter over havet.


== Se også ==
Liste over Norges høyeste fjell


== Referanser ==
Coquimbo (by)

Coquimbo er en havneby og hovedstaden i Elqui-provinsen i Coquimbo-regionen i Chile. Coquimbo ligger i en dal 10 km sør for La Serena. Sammen med sistnevnte by utgjør Coquimbo Gran La Serena med mer enn 400 000 innbyggere. Gjennomsnittstemperaturen i byen ligger rundt 14° C og det faller generelt lite nedbør.
Den naturlige havna i Coquimbo ble tatt over av Pedro de Valdivia fra Spania i 1550. Gull- og kobberindustrien i regionen ledet til byens rolle som havneby rundt 1840 og mange europeere, spesielt fra England, slo seg ned i Coquimbo. Coquimbo fikk bystatus i 1867. Byen går for tiden gjennom en urbaniseringsprosess som ble satt igang av ordføreren Pedro Velasquez. 
Byen vokser kraftig og registrerte en befolkningsvekst på 32,8 % fra 1992 til 2002. Befolkningen var i 2002 på 154 316 innbyggere, medregnet de 8720 innbyggerne som bor på landet utenfor byen har kommunen et innbyggertall på 163 036. 
Turismen er i sin spede fase. Den nyter godt av de mange besøkende til strendene i byene i sør, som Guanaqueros og Tongoy. Havnen er fortsatt viktig, og særlig frukt og kobber eksporteres fra regionen. Vin dyrkes også her.

		
		
		
		


== Referanser ==
Doyle Wolfgang von Frankenstein

Doyle Wolfgang von Frankenstein (født Paul Caiafa 15. september 1964 i Lodi, New Jersey) er en amerikansk gitarist kjent for sitt materiale i horror-punk bandet The Misfits.


== Liv og karriere ==
Doyle, som er lillebroren til Misfits-bassisten, Jerry Only, var egentlig roadie for bandet mens han lærte å spille gitar av sin bror og Glenn Danzig. Han startet i bandet i oktober 1980 da han var 16 år gammel. Doyle ble bandets tredje gitarist etter at han overtok for Bobby Steele.
Som Glenn og Only fikk Doyle fram «imaget» sitt med deres velkjente Devilock. Jerry og Doyle ville finansiere bandet ved å jobbe i farens butikk.


== Eksterne lenker ==
(en) Doyle Wolfgang von Frankenstein – kategori av bilder, video eller lyd på Commons 
(en) Doyle Wolfgang von Frankenstein på Internet Movie Database 
(en) Doyle Wolfgang von Frankenstein på Discogs 
(en) Doyle Wolfgang von Frankenstein på MusicBrainz 
(en) Doyle Wolfgang von Frankenstein på Songkick 
(en) Doyle Wolfgang von Frankenstein på Last.fm 
(en) Doyle Wolfgang von Frankenstein på AllMusic 
Doyle Wolfgang von Frankenstein på Twitter
Vulueggi

Vulueggi er en ni kilometer lang fjellrygg i Reinheimen i Skjåk kommune i Innlandet, mellom Vuludalen i vest og Torddalen i øst. Ryggen har en rekke toppunkter, hvorav tre har primærfaktor over 50 meter. Den høyeste av disse ligger omtrent midt på Vulueggi, og har en høyde på 1 771 meter over havet. Helt i nord, øst for Grønvatnet, ligger en topp på 1 760 moh, og i sør ligger et tredje toppunkt på 1 730 moh. De to sørligste av de tre toppene danner grensepunkter for Reinheimen nasjonalpark.


== Se også ==
Liste over Norges høyeste fjell
Liste over fjell i Skandinavia


== Referanser ==